เรื่องร้องเรียน: เรียน….ท่านผู้ว่ากรุงเทพมหานคร ผ่านกองกาาเงิน และฝ่ายคลัง ของสำนักงาน แต่ละเขต           อยากให้เงินเดือนของลูกจ้าง อาสา ของสังกัดในสำนักงานเขต ออกเงินเดือนไวขึ้น เนื่องจาก ลูกจ้าง แต่ละกลุ่มงานก็ส่งเรื่องขอ เบิกเงินต้นเดือน แต่บางครั้งเงินเดือนก็ออกช้า อยากให้เงินเดือนออกไวขึ้น เพราะทุกคน มีภาระต้องใช้จ่ายเหมือนกัน
การดำเนินการของเจ้าหน้าที่: กองการเงิน สำนักการคลัง ขอแจ้งเรื่อง กรณีเงินเดือนของลูกจ้าง อาสาของสำนักงานเขตให้ออกเงินเดือนไวขึ้น ขอชี้แจงในส่วนของกองการเงิน สำนักการคลัง จะโอนเงินเดือนตามฎีกาเบิกจ่ายเงินที่ฝ่ายการคลังของสำนักงานเขต หรือสำนัก ส่งให้กองการเงิน สำนักการคลัง ภายใน 1-2 วัน (กรณีฎีกาฯ มีข้อผิดพลาดต้องส่งคืนให้ฝ่ายการคลังแก้ไขอาจใช้เวลามากขึ้น) เมื่อทางฝ่ายการคลังตรวจสอบได้รับเงินโอนเข้าบัญชีของหน่วยงานแล้ว สามารถจ่ายเงินให้กับลูกจ้าง อาสาได้
ความเห็นของผู้แจ้ง: รู้สึกเจ้าหน้าที่ตอบไม่ตรงประเด็น ที่แจ้ง คือ ต้องการให้ ทางฝ่ายการคลัง ของ เขตทำงาน ไวขึ้น ในการอนุมัติ หรือ การให้ผู้มีอำนาจ เซ็นเช็คจ่ายเงิน อยากให้ เงินออกไม่เกิน วันที่ 5 ของเดือน
พื้นที่: แขวงเสาชิงช้า เขตพระนคร กรุงเทพมหานคร